CELEX: 32006R1677
Language: mt
Date: 2006-11-14 00:00:00
Title: Regolament tal-Kummissjoni (KE) Nru 1677/2006 tal- 14 ta' Novembru 2006 li jidderoga mir-Regolament (KE) Nru 2172/2005, fir-rigward tad-dati tal-applikazzjoni tad-drittijiet tal-importazzjoni għall-kwota tarriffarja tul il-perjodu mill- 1 ta' Jannar sal- 31 ta' Diċembru 2007

584               MT              Il-Ġurnal Uffiċjali ta’ l-Unjoni Ewropea                   17.12.2008

32006R1677

15.11.2006                    IL-ĠURNAL UFFIĊJALI TA’ L-UNJONI EWROPEA                           L 314/3

                REGOLAMENT TAL-KUMMISSJONI (KE) Nru 1677/2006

                                     tal-14 ta' Novembru 2006

li jidderoga mir-Regolament (KE) Nru 2172/2005, fir-rigward tad-dati tal-applikazzjoni
  tad-drittijiet tal-importazzjoni għall-kwota tarriffarja tul il-perjodu mill-1 ta' Jannar
                                 sal-31 ta' Diċembru 2007

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 1254/1999 tas-17 ta' Mejju 1999 dwar
l-organizzazzjoni komuni tas-suq taċ-ċanga u l-vitella1, u b'mod partikolari l-ewwel
subparagrafu tal-Artikolu 32(1) tiegħu,

Billi,

(1)      Ir-Regolament tal-Kummissjoni (KE) Nru 2172/2005 tat-23 ta’ Diċembru 2005 li
         jistabbilixxi regoli dettaljati għall-applikazzjoni ta’ kwota ta’ tariffa fuq l-
         importazzjoni ta’ annimali bovini ħajjin ta’ piż li ma jaqbiżx [jaqbeż] il-160 kg u li
         joriġinaw mill-Iżvizzera kif previst fil-Ftehim bejn il-Komunità Ewropea u l-
         Konfederazzjoni Żvizzera dwar il-kummerċ ta’ prodotti agrikoli2 jiftaħ, fuq bażi
         multiannwali għall-perjodi mill-1 ta' Jannar sal-31 ta' Diċembru, kwota tariffarja ħielsa
         mid-dazju ta' 4 600 bhejjem bovini ħajjin li joriġinaw mill-Iżvizzera.

(2)      L-Artikolu 3(3) tar-Regolament (KE) Nru 2172/2005 jipprevedi li l-applikazzjoni
         għad-drittijiet tal-importazzjoni jkunu ssottomessi mhux aktar tard mill-1 ta' Diċembru
         li jiġi qabel il-perjodu annwali tal-kwota tariffarja tal-importazzjoni. Fid-dawl tal-
         adeżjoni tal-Bulgarija u tar-Rumanija fl-Unjoni Ewropea fl-1 ta' Jannar 2007, u sabiex
         l-operaturi ta' dawn il-pajjiżi jitħallew jibbenefikaw minn din il-kwota fl-2007, l-
         iskadenza għas-sottomissjoni tal-applikazzjonijiet għall-perjodu tal-kwota tariffarja
         tal-importazzjoni mill-1 ta' Jannar 2007 sal-31 ta' Diċembru 2007 għandu jiġi estiż sat-
         8 ta' Jannar 2007.

1
         ĠU L 160, 26.6.1999, p. 21. Ir-Regolament kif emendat l-aħħar bir-Regolament (KE) Nru 1913/2005
         (ĠU L 307, 25.11.2005, p. 2).
2
         ĠU L 346, 29.12.2005 p. 10.
 ---pagebreak--- 17.12.2008      MT            Il-Ġurnal Uffiċjali ta’ l-Unjoni Ewropea                     585

(3)    Il-miżuri stipulati f'dan ir-Regolament huma skont l-opinjoni tal-Kumitat ta' Ġestjoni
       taċ-Ċanga u l-Vitella,

ADOTTAT DAN IR-REGOLAMENT:

                                           Artikolu 1

Permezz ta' deroga mill-ewwel subparagrafu tal-Artikolu 3(3) tar-Regolament (KE)
Nru 2172/2005, għall-perjodu tal-kwota tariffarja tal-importazzjoni mill-1 ta' Jannar 2007 sal-
31 ta' Diċembru 2007, l-applikazzjonijiet għad-drittijiet tal-importazzjoni għandhom ikunu
ssottomessi mhux aktar tard mis-13:00, ħin ta' Brussell, fit-8 ta' Jannar 2007.

                                           Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal
Uffijali tal-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 14 ta' Novembru 2006

                                              Għall-Kummissjoni
                                              Mariann FISCHER BOEL
                                              Membru tal-Kummissjoni